Autodesk
Autodesk, Inc. (NASDAQ: ADSK) jeste američka multinacionalna korporacija, fokusirana na proizvodnju softvera za dizajniranje u 2D i 3D, koji se koristi u arhitekturi, inženjerstvu, građevinarstvu, proizvodnji, medijima i zabavi. Autodesk je osnovan 1982. od strane John Walker-a, koautora ranih verzija najpoznatijeg CAD proizvoda ove kompanije, AutoCAD-a, kao i dvanaest drugih. Sjedište korporacije je u gradu San Rafael, Kalifornija. Autodesk je postao poznat po svom najpopularnijem softveru za računarski pomognuto projektovanje, AutoCAD. Ujedno, uz AutoCAD, Autodesk razvija rješenja za izradu digitalnih prototipova u svrhu vizualizacije, simulacije i analize osobina proizvoda, kao u stvarnom svijetu, tokom procesa dizajniranja i projektovanja, koristeći digitalni model. Kompanija također razvija softver za mdeiranje informacionog sistema zgrada (BIM), koristeći trodimenzionalni model objekta. Autodesk također proizvodi softver za kreiranje u digitalnim medijima: od vizuelnih efekata za televiziju i film, kolor gradiranja i editovanja, do animacije, razvoja igara, i vizualizacije u dizajnu. Trenutni predsjednik i CEO je Carl Bass.